CELEX: 32010R1070
Language: el
Date: 2010-11-22 00:00:00
Title: Κανονισμός (ΕΕ) αριθ. 1070/2010 της Επιτροπής, της 22ας Νοεμβρίου 2010 , για την τροποποίηση της οδηγίας 2008/38/ΕΚ με την προσθήκη του στόχου ιδιαίτερης διατροφής «υποστήριξη του μεταβολισμού των συνδέσμων στην περίπτωση οστεοαρθρίτιδας σε σκύλους και γάτες» στον κατάλογο των προβλεπόμενων χρήσεων  Κείμενο που παρουσιάζει ενδιαφέρον για τον ΕΟΧ

23.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 306/42
            
         ΚΑΝΟΝΙΣΜΌΣ (ΕΕ) αριθ. 1070/2010 ΤΗΣ ΕΠΙΤΡΟΠΉΣ
   της 22ας Νοεμβρίου 2010
   για την τροποποίηση της οδηγίας 2008/38/ΕΚ με την προσθήκη του στόχου ιδιαίτερης διατροφής «υποστήριξη του μεταβολισμού των συνδέσμων στην περίπτωση οστεοαρθρίτιδας σε σκύλους και γάτες» στον κατάλογο των προβλεπόμενων χρήσεων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 767/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τη διάθεση στην αγορά και τη χρήση ζωοτροφών, την τροποποίηση του κανονισμού (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, και την κατάργηση των οδηγιών 79/373/ΕΟΚ του Συμβουλίου, 80/511/ΕΟΚ της Επιτροπής, 82/471/ΕΟΚ του Συμβουλίου, 83/228/ΕΚ του Συμβουλίου, 93/74/ΕΟΚ του Συμβουλίου, 93/113/ΕΚ του Συμβουλίου, 96/25/ΕΚ του Συμβουλίου, και της απόφασης 2004/217/ΕΚ της Επιτροπής (1), και ιδίως το άρθρο 10 παράγραφος 5,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 10 του κανονισμού (ΕΚ) αριθ. 767/2009, υποβλήθηκε στην Επιτροπή αίτηση για την προσθήκη του στόχου ιδιαίτερης διατροφής «υποστήριξη της λειτουργίας των συνδέσμων στην περίπτωση οστεοαρθρίτιδας» όσον αφορά τους σκύλους και τις γάτες στον κατάλογο των χρήσεων για τις οποίες προορίζονται οι ζωοτροφές με τις οποίες επιδιώκονται στόχοι ιδιαίτερης διατροφής, στο μέρος Β του παραρτήματος Ι της οδηγίας 2008/38/ΕΚ της Επιτροπής, της 5ης Μαρτίου 2008, για την κατάρτιση καταλόγου προβλεπόμενων χρήσεων ζωοτροφών με τις οποίες επιδιώκονται στόχοι ιδιαίτερης διατροφής (2). Η Επιτροπή διαβίβασε την αίτηση μαζί με τον φάκελο στα κράτη μέλη.
            
         
               (2)
            
            
               Από τον φάκελο που περιλαμβάνεται στην αίτηση προκύπτει ότι η συγκεκριμένη σύνθεση ζωοτροφών ικανοποιεί τον ειδικό επιδιωκόμενο διατροφικό σκοπό και ότι δεν υπάρχουν δυσμενείς επιπτώσεις για την υγεία των ζώων, την υγεία του ανθρώπου, το περιβάλλον και την ευεξία των ζώων. Η αίτηση, επομένως, είναι έγκυρη και ο στόχος ιδιαίτερης διατροφής «υποστήριξη του μεταβολισμού των συνδέσμων σε περίπτωση οστεοαρθρίτιδας» όσον αφορά σκύλους και γάτες θα πρέπει να προστεθεί στον κατάλογο των προβλεπόμενων χρήσεων.
            
         
               (3)
            
            
               Ως εκ τούτου, η οδηγία 2008/38/ΕΚ πρέπει να τροποποιηθεί ανάλογα.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ενώ ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σε αυτά,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I της οδηγίας 2008/38/ΕΚ τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Νοεμβρίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 229 της 1.9.2009, σ. 1.
   
      (2)  ΕΕ L 62 της 6.3.2008, σ. 9.
   
      ΠΑΡΑΡΤΗΜΑ
      Στο μέρος B του παραρτήματος I της οδηγίας 2008/38/ΕΚ παρεμβάλλεται η ακόλουθη σειρά μεταξύ της σειράς του στόχου ιδιαίτερης διατροφής «Υποστήριξη της δερματικής λειτουργίας σε περίπτωση δερματώσεως και υπερβολικής τριχοπτώσεως» και της σειράς του στόχου ιδιαίτερης διατροφής «Μείωση του κινδύνου για επιλόχειο πάρεση»:
      
         
                     Στόχος ιδιαίτερης διατροφής
                  
                  
                     Ουσιώδη θρεπτικά χαρακτηριστικά
                  
                  
                     Είδος ή κατηγορία ζώου
                  
                  
                     Δηλώσεις επισήμανσης
                  
                  
                     Συνιστώμενη διάρκεια χρήσεως
                  
                  
                     Άλλες διατάξεις
                  
               
                     «Υποστήριξη του μεταβολισμού των συνδέσμων στην περίπτωση οστεοαρθρίτιδας
                  
                  
                     Σκύλοι:
                     
                                  
                              
                              
                                 Ελάχιστη περιεκτικότητα σε ξηρά ουσία επί συνόλου λιπαρών οξέων ωμέγα-3 3,3 % και εικοσιπεντανικού οξέος 0,38 %.
                              
                           
                                  
                              
                              
                                 Επαρκές επίπεδο βιταμίνης Ε.
                              
                           Γάτες:
                     
                                  
                              
                              
                                 Ελάχιστη περιεκτικότητα σε ξηρά ουσία επί συνόλου λιπαρών οξέων ωμέγα-3 1,2 % και εικοσιπεντανικού οξέος 0,28 %.
                              
                           
                                  
                              
                              
                                 Αυξημένα επίπεδα μεθιονίνης και μαγγανίου
                              
                           
                                  
                              
                              
                                 Επαρκές επίπεδο βιταμίνης Ε.
                              
                           
                  
                     Σκύλοι και γάτες
                  
                  
                     Σκύλοι:
                     
                                 —
                              
                              
                                 Σύνολο λιπαρών οξέων ωμέγα-3
                              
                           
                                 —
                              
                              
                                 Σύνολο εικοσιπεντανικού οξέος
                              
                           
                                 —
                              
                              
                                 Σύνολο βιταμίνης Ε
                              
                           Γάτες:
                     
                                 —
                              
                              
                                 Σύνολο λιπαρών οξέων ωμέγα-3
                              
                           
                                 —
                              
                              
                                 Σύνολο DHA
                              
                           
                                 —
                              
                              
                                 Σύνολο μεθιονίνης
                              
                           
                                 —
                              
                              
                                 Σύνολο μαγγανίου
                              
                           
                                 —
                              
                              
                                 Σύνολο βιταμίνης Ε
                              
                           
                  
                     Αρχικά έως τρεις μήνες
                  
                  
                     Πριν από τη χρησιμοποίηση, συνιστάται να ληφθεί η γνώμη ενός κτηνιάτρου, όπως και για την παράταση της διάρκειας χρήσης»